A **US Patriot Act** ("Lei Patriota" en inglés), é un texto legal estadounidense promulgado o 26 de outubro do 2001. Foi aprobada por maioría tanto pola Cámara de Representantes como polo Senado estadounidense despois dos atentados do 11 de setembro de 2001.

O obxectivo desta lei é ampliar a capacidade de control do Estado sobre a cidadanía co gallo de combater o terrorismo, mellorando a capacidade das distintas axencias federais de seguridade estadounidenses ó coordinalas e dotalas de maiores poderes de vixilancia contra os delitos de terrorismo. Do mesmo modo a lei tamén promulgou novos delitos e endureceu as penas por delitos de terrorismo.

A Lei Patriótica foi duramente criticada por diversos organismos e organizacións de dereitos humanos, debido á enorme restrición de liberdades e garantías constitucionais que supuxo para a cidadanía, tanto estadounidense como estranxeira.

A renovación do 2005
--------------------

As estipulacións máis restritivas de dereitos desta lei foron inicialmente sancionadas como normas provisorias de emerxencia ata o 31 de decembro de 2005. Nos meses previos á data límite, os sectores defensores da Lei Patriótica comezaron a meter presión para que as limitacións dos dereitos e garantías constitucionais fosen permanentes. A mediados de 2005 as dúas cámaras do Congreso aprobaron proxectos de reforma radicalmente distintos: mentres que o Senado deixaba sen efecto a maior parte das limitacións, a Cámara de Representantes mantiña a lei orixinal case sen alteracións, dándolle carácter permanente. Ambos os proxectos foron finalmente compatibilizados nunha comisión bicameral, eliminándose a maior parte das normas de restablecemento dos dereitos que contemplaba o proxecto do Senado, sendo sancionada polo Congreso o 2 de marzo de 2006 e promulgada como lei polo presidente George Walker Bush o 9 de marzo. Senadores de ambos os partidos criticaron duramente a emenda, sostendo que afectaba ás liberdades constitucionais..

Notas
-----

1. ↑  "USA PATRIOT". Arquivado dende o orixinal o 02 de xaneiro de 2010. Consultado o 22 de maio de 2012.
2. ↑  National Public Radio. "The Patriot Act: Alleged Abuses of the Law" (en inglés). Arquivado dende o orixinal o 25 de maio de 2012. Consultado o 17 de julio de 2009.
3. ↑  Amnistía Internacional Estados Unidos. "Civil Rights and the "War on Terror"" (en inglés). Arquivado dende o orixinal o 15 de xuño de 2010. Consultado o 17 de julio de 2009.
4. ↑  Human Rights First. "Assessing the New Normal: Liberty and Security for the Post-September 11 United States" (en inglés). Arquivado dende o orixinal o 27 de outubro de 2007. Consultado o 17 de julio de 2009.
5. ↑  American Civic Liberties Union. "USA PATRIOT Act" (en inglés). Arquivado dende o orixinal o 16 de xullo de 2009. Consultado o 17 de julio de 2009.
6. ↑  ""SAFE Act Co-Sponsors say PATRIOT Act Conference Report Unacceptable."". Arquivado dende o orixinal o 23 de decembro de 2007. Consultado o 22 de maio de 2012.

Véxase tamén
------------

### Outros artigos

* Dereitos humanos
* Democracia
* Terrorismo

### Bibliografía

McCarthy, John. "From Democracy to Dictatorship (Civil Liberties vs. Patriot Act & Martial Law)". John McCarthy, 2005. Consultado o 31-dic-2007. 

### Ligazóns externas

* "The USA PATRIOT Act: Preserving Life and Liberty", Departmento de Justicia dos Estados Unidos (en inglés).
* The Patriot Act and Related Provisions, The Heritage Foundation's Research (en inglés).
* "War on Terror" Human Rights Issues, *Amnesty International USA*.

|  |  |
| --- | --- |
| Control de autoridades | 
* Wd: Q221689
* WorldCat
* VIAF: 180875257
* BNF: 14637868w
* EBID: ID
* GND: 4759646-6
* JSTOR: patriot-act
* LCCN: no2002012008
* MAG: 2778886770
* SUDOC: 098746421

 |